Broj: 14/8-1-1.5/9-2022/2

U Trakošćanu, 01.12.2022.

**ZAPISNIK**

s 14. sjednice Upravnog vijeća Dvora Trakošćan održane u petak, 25.11.2022. zbog hitnosti elektronskim putem u vremenu od 9,00 do 14,00 sati.

Prisutni: dr.sc. Vesna Pascuttini Juraga, predsjednica

Andreja Srednoselec, zamjenica predsjednice

Nedeljka Vodolšak, članica

Ljerka Šimunić, članica

Tanja Ferčec, članica

Ivan Mravlinčić, v.d. ravnatelja

Dogovorom između v.d. ravnatelja Ivana Mravlinčića i predsjednice Upravnog vijeća dr.sc. Vesne Pascuttini Jurage, a zbog ukazane potrebe za održavanjem sjednice, ova sjednica Upravnog vijeća sazvana je i održana elektronskim putem tako da su poziv i materijali dostavljeni svim članicama Upravnog vijeća putem e-maila prije početka sjednice.

Članicama Upravnog vijeća također je poslan formirani obrazac za glasanje, koji je trebalo popuniti izjašnjavanjem sa za, protiv ili suzdržan o dnevnom redu i pojedinim točkama dnevnog reda, te ga dostaviti na e-mail: [dvor@trakoscan.hr](mailto:dvor@trakoscan.hr) u vremenu od 9,00 do 14,00 sati dana 25.11.2022.

Za elektronsku sjednicu predložen je sljedeći

**DNEVNI RED:**

|  |  |
| --- | --- |
| 1. | Usvajanje Zapisnika s 13. sjednice Upravnog vijeća od 15.11.2022. godine |
| 2. | Donošenje Odluke o izmjenama Statuta Muzeja Dvor Trakošćan po dobivenoj prethodnoj suglasnosti Ministarstva kulture i medija |
| 3. | Donošenje Odluke o raspisivanju javnog natječaja za imenovanje ravnatelja/ice Muzeja Dvor Trakošćan |

Članice Upravnog vijeća koje su glasale za usvajanje predloženog dnevnog reda:

dr.sc. Vesna Pascuttini Juraga,

Andreja Srednoselec,

Nedeljka Vodolšak,

Tanja Ferčec.

Članica Upravnog vijeća koja je bila suzdržana kod glasanja za usvajanje predloženog dnevnog reda:

Ljerka Šimunić.

Nije bilo dodatnih komentara.

Dnevni red sjednice usvojen je većinom glasova (četiri glasova za i jedan suzdržan glas) članica Upravnog vijeća.

**Ad 1.) Usvajanje Zapisnika s 13. sjednice Upravnog vijeća od 15.11.2022. godine**

U radnim materijalima za ovu točku dnevnog reda je prije sjednice članicama Upravnog vijeća dostavljen Zapisnik s 13. sjednice Upravnog vijeća od 15.11.2022. godine

Članice Upravnog vijeća koje su glasale za usvajanje Zapisnika:

dr.sc. Vesna Pascuttini Juraga,

Andreja Srednoselec,

Nedeljka Vodolšak,

Tanja Ferčec.

Članica Upravnog vijeća koja je bila suzdržana kod glasanja za usvajanje Zapisnika:

Ljerka Šimunić.

Nije bilo dodatnih komentara.

**Zaključak: Upravno vijeće većinom glasova (četiri glasa za i jedan suzdržan glas) usvaja**

**Zapisnik s 13. sjednice Upravnog vijeća od 15.11.2022. godine.**

**Ad 2.) Donošenje Odluke o izmjenama Statuta Muzeja Dvor Trakošćan po dobivenoj**

**prethodnoj suglasnosti Ministarstva kulture i medija**

U radnim materijalima za ovu točku dnevnog reda je prije sjednice članicama Upravnog vijeća dostavljena Odluka o izmjenama Statuta Muzeja Dvor Trakošćan, kao i prethodna suglasnost Ministarstva kulture i medija KLASA: 612-05/22-01/0116, URBROJ: 532-02-03-01/3-22-2 od 22.11.2022. godine.

Sve članice Upravnog vijeća glasale su za donošenje Odluke o izmjenama Statuta Muzeja Dvor Trakošćan po dobivenoj prethodnoj suglasnosti Ministarstva kulture i medija. Nije bilo dodatnih komentara.

**Zaključak: Upravno vijeće jednoglasno donosi Odluku o izmjenama Statuta Muzeja**

**Dvor Trakošćan po dobivenoj prethodnoj suglasnosti Ministarstva kulture i**

**medija.**

**Ad 3.)** **Donošenje Odluke o raspisivanju javnog natječaja za imenovanje ravnatelja/ice**

**Muzeja Dvor Trakošćan**

U radnim materijalima za ovu točku dnevnog reda je prije sjednice članicama Upravnog vijeća dostavljena Odluka o raspisivanju javnog natječaja za imenovanje ravnatelja/ice Muzeja Dvor Trakošćan, zajedno sa tekstom javnog natječaja.

Sve članice Upravnog vijeća glasale su za donošenje Odluke o raspisivanju javnog natječaja za imenovanje ravnatelja/ice Muzeja Dvor Trakošćan. Nije bilo dodatnih komentara

**Zaključak: Upravno vijeće jednoglasno donosi Odluku o raspisivanju javnog natječaja**

**za imenovanje ravnatelja/ice Muzeja Dvor Trakošćan.**

Zapisničar: Predsjednica Upravnog vijeća:

Andreja Srednoselec dr.sc. Vesna Pascuttini Juraga

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_